CELEX: E2020J0013
Language: da
Date: 2021-06-30 00:00:00
Title: Domstolens Dom af 30. juni 2021 i sag E-13/20 O mod den norske regering ved Arbeids- og velferdsdirektoratet (Social sikring — forordning (EF) nr. 883/2004 — artikel 7, 63 og 64 — arbejdsløshedsydelser — krav om ophold i den kompetente EØS-stat — arbejdsløs, der rejser til en anden EØS-stat) 2021/C 417/05

14.10.2021   
            
            
               DA
            
            
               Den Europæiske Unions Tidende
            
            
               C 417/25
            
         
      DOMSTOLENS DOM
      af 30. juni 2021
      i sag E-13/20
      O mod den norske regering ved Arbeids- og velferdsdirektoratet
      
         
            (Social sikring — forordning (EF) nr. 883/2004 — artikel 7, 63 og 64 — arbejdsløshedsydelser — krav om ophold i den kompetente EØS-stat — arbejdsløs, der rejser til en anden EØS-stat)
         
      
      (2021/C 417/05)
      I sag E-13/20, O mod den norske regering ved Arbeids- og velferdsdirektoratet, hvori Trygderetten (den sociale ankestyrelse) har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke artikel 28, 31 og 36 i aftalen om Det Europæiske Økonomiske Samarbejdsområde, Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger og Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, har Domstolen, sammensat af præsidenten Páll Hreinsson (refererende dommer) og dommerne Per Christiansen og Bernd Hammermann, afsagt dom den 30. juni 2021. Domskonklusionen lyder således:
      
                  1.
               
               
                  Et krav om, at den arbejdsløse skal opholde sig i den kompetente stat for at være berettiget til kontantydelser ved arbejdsløshed i tilfælde, hvor betingelserne i artikel 64, 65 eller 65a ikke er opfyldt, er foreneligt med Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger, herunder dennes artikel 5, litra b).
               
            
                  2.
               
               
                  Ud over de situationer, der udtrykkeligt er nævnt i artikel 64, 65 og 65a i forordning (EF) nr. 883/2004, skal en betingelse om ophold i den kompetente EØS-stat for ret til ydelser ved arbejdsløshed ikke bedømmes efter EØS-aftalens artikel 31 og 36, og den er ikke uforenelig med Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område.
               
            
                  3.
               
               
                  EØS-staterne har fortsat beføjelse til at afgøre, om ydelser, der er modtaget med urette, skal tilbagebetales. EØS-staterne skal imidlertid udøve denne beføjelse i overensstemmelse med EØS-retten og dens almindelige principper, herunder ækvivalensprincippet og effektivitetsprincippet.